மௌலானா மஸ்ஊத் அஸ்ஹர்

மெளலானா மசூத் அசார் (Maulana Masood Azhar) பாகிஸ்தானைச் சேர்ந்த ஜிகாத் தீவிரவாதி ஆவான். ஜெய்ஸ்-இ-முகமது எனும் தடை செய்யப்பட்டத் தீவிரவாதக் குழுவை அமைத்தவன் ஆவான். இந்தியாவின் தேடப்படும் குற்றவாளிகளுள் மிகவும் முக்கியமானவன்.
வாழ்க்கை
மெளலானா மசூத் அசார் பாகிஸ்தானின் பவால்பூர் பகுதியில் 1968 ஆம் ஆண்டு 10 சகோதர சகோதரிகளுடன் பிறந்தவன். சில தகவல்களில் இவன் 11 குழதைகளுள் மூன்றாவதாக 1968 ஆம் ஆண்டு ஆகஸ்டு மாதம் 7 ஆம் தியதி பிறந்தவன் என குறிப்பிடப்பட்டுள்ளது. இவனது தந்தை அல்லா பக்ஸ் ஷபிர் அரசுப் பள்ளியில் தலைமை ஆசிரியர். இவர்களுக்கு சொந்தமாகக் கோழிப் பண்ணை உண்டு. மெளலானா மசூத் அசார் பாகிஸ்தானின் கராச்சி நகரில் படித்தவன். அங்கு ஹர்கத்-உல்-அன்சார் எனும் அமைப்புடன் தொடர்பு ஏற்பட்டது. சோவியத்- ஆஃப்கான் போரில் பங்கு பெற்று காயமைந்த பின் ஹர்கத்-உல்-அன்சார் அமைப்பு உருதுப் பத்திரிகையில் பணி செய்ய அனுப்பியது. பின்னர் மெளலானா மசூத் அசார் ஹர்கத்-உல்-அன்சார் அமைப்பின் தலைவரானதும் சாம்பியா அபு துபை, சவுதி அரேபியா, அல்பேனியா, மங்கோலியா மற்றும் இங்கிலாந்து போன்ற நாடுகளுக்கு பயணம் செய்து தனது குழுவுக்கு ஆட்களைச் சேர்த்தல், நிதி வசூலித்தல் மற்றும் தனது  குழுவின் கொள்கைகளைப் பரப்புதல் ஆகியவற்றில் ஈடுபட்டான்.
சோமாலியப் பயணம்
மெளலானா மசூத் அசார் தனது இயக்கத்திற்கு ஆட்களைச் சேர்பதற்காகவும், அல் காயிதா இயக்கக் குழுக்களுடன் தொடர்பு கொள்வதற்காகவும் மற்றும் நிதி திரட்டுதல் போன்ற செயல்களுக்காக சோமாலியா நாட்டிற்கு மூன்று முறை சென்றுள்ளான்.
கைதும் விடுதலையும்

 1994 ஆம் ஆண்டின் தொடக்கத்தில் மெளலானா மசூத் அசார் ஶ்ரீநகரில் பிற தீவிரவாதக் குழுக்களைத் தொடர்பு கொள்ளச் செல்லும் போது, இந்தியப் படையினர் அவனைக் கைது செய்தனர்.
 சில வெளிநாட்டுப் பயணிகளைக் கடத்தி வைத்துக் கொண்டு மெளலானா மசூத் அசாரை விடுவிக்கச் சொல்லி தீவிரவாதக் குழுக்கள் மிரட்டினர். கடத்தப்பட்டவர்களுள் ஒருவர் தப்பினார். மற்றவர்கள் கொல்லப்பட்டனர்.
 1999 ஆம் ஆண்டு தீவிரவாதிகளால் இந்தியன் ஏர்லைன்ஸ் விமானம் 814 கடத்தப்பட்டு மெளலானா மசூத் அசார் விடுவிக்கப்பட்டான்.
 2001 ஆம் ஆண்டு இந்திய நாடாளுமன்றம் மீதான தாக்குதலுக்குப் பின் இந்திய அரசின் நெருக்குதல்களால் பாகிஸ்தானில் வீட்டுக் காவலில் வைக்கப்பட்டான்.Tanner, Marcus (2001-12-17) Pakistan blamed by India for raid on parliament. The Independent ஆனால் எந்த வழக்கும் பதிவு செய்யப்படவில்லை. பின்னர் 2002 டிசம்பர் மாதம் 22 ஆம் தியதி லாகூர் உயர் நீதி மன்றம் வீட்டுக் காவலை விலக்கச் சொன்னது.
இதையும் பார்க்கவும்
 அப்துல் ரசாக் அக்சர்
வெளி இணைப்புகள்
BBC Profile (includes photos)
History Commons profile 
Global Security profile 
மேற்கோள்கள்

பகுப்பு:தீவிரவாத அமைப்பு என குறிப்பிடப்பட்டவை
பகுப்பு:1968 பிறப்புகள்